Snoudons

Snoudons (, ) vai Uizva (, ) ir kalns Velsas ziemeļrietumos, Kembrianu kalnu grēdas augstākā virsotne. Snoudons ir Velsas augstākā virsotne, kā arī augstākā virsotne Lielbritānijas salā ārpus Skotijas. Izvietojies Guinezas grāfistē, ietilpst Snoudonijas nacionālajā parkā. Nozīmīgs tūrisma objekts, tajā gada laikā uzkāpj ap 540 tūkstošiem cilvēku. Uz kalnu no netālās Lanberisas ved  gara kalnu dzelzceļa līnija, kuras galastacija atrodas  no kalna virsotnes  vjl un kura pārvadā ap 100 tūkstošiem pasažieru gadā.

Kalna angliskais nosaukums Snawdune pirmoreiz minēts 1095. gadā un cēlies no senangļu valodas snaw un dun — ‘sniega pakalns’.Marsh, Terry (1984). "Yr Wyddfa (Snowdon)". The Summits of Snowdonia. Robert Hale Publishing. pp. 178—183. ISBN 978-0-7090-1456-0. Velsiešu nosaukums pirmoreiz minēts 1284. gadā latīņu valodas avotā kā Weddua vaur, kas ir atvasinājums no Pen y Wyddfa Fawr — ‘Lielais kalns’. Gwyddfa tiek interpretēts arī kā ‘apbedījuma kērns’; pēc vienas no leģendām zem akmeņu krāvuma kalna virsotnē apglabāts milzis Rita.

Snoudonā un tā apkārtnē ir viens no mitrākajiem klimatiem valstī — gadā šeit nolīst vidēji 5100 mm nokrišņu. Ziemā kalna virsotni klāj sniegs. Kalnā novērojams izteikts alpīnais joslojums.

 Atsauces 

 Ārējās saites 

Kategorija:Velsas ģeogrāfija
Kategorija:Apvienotās Karalistes kalni